# Cumplettaziun dal Cudesch civil svizzer/2/procura

../assegnaziun IncludiIntestazione 29 giugno 2013 25% Da definire
Cumplettaziun dal Cudesch civil svizzer Confederazione Svizzera 1911 CC BY-SA 3.0 GFDL //it.wikisource.org/w/index.php?title=Cumplettaziun_dal_Cudesch_civil_svizzer/2/procura&oldid=- 20141020144832 //it.wikisource.org/w/index.php?title=Cumplettaziun_dal_Cudesch_civil_svizzer/2/procura&oldid=- 20141020144832
Deschsettavel titel:
La procura ed auters mandats commerzials
Art. 458
1 Tgi ch’è vegnì autorisà expressivamain u taciturnamain dal possessur d’in manaschi da commerzi, da fabricaziun u d’ina autra interpresa che vegn manada tenor princips commerzials, da manar per quel las fatschentas e da suttascriver «per procura» en num da la firma è procurist.
2 Il patrun dal manaschi ha d’annunziar la concessiun da la procura al register da commerzi per l’inscripziun; el vegn dentant obligà tras las acziuns dal procurist gia avant l’inscripziun.
3 In procurist po vegnir engaschà per manar autras interpresas u autras fatschentas mo tras ina inscripziun en il register da commerzi.
Art. 459
1 Il procurist è autorisà vers terzas persunas da buna fai d’obligar il patrun dal manaschi cun suttascriver cambialas e da far en num da quel tut ils acts giuridics ch’èn necessaris per ademplir l’intent dal manaschi u da la fatschenta.
2 Il procurist è mo autorisà d’alienar u d’engrevgiar bains immobigliars, sch’el ha survegnì expressivamain questa cumpetenza.
Art. 460
1 La procura po vegnir limitada al champ d’activitads d’ina filiala.
2 Ella po vegnir dada a pliras persunas per la suttascripziun cuminaivla (procura collectiva) cun l’effect che la suttascripziun d’ina singula persuna n’è betg lianta senza la cooperaziun prescritta da las autras persunas.
3 Autras limitaziuns da la procura n’han betg in effect giuridic vers terzas persunas da buna fai.
Art. 461
1 L’extincziun da la procura sto vegnir inscritta en il register da commerzi, er sche l’inscripziun n’è betg vegnida fatga, cur che la procura è vegnida concedida. E. Responsabladad dal speditur A. Procura I. Noziun e constituziun II. Extensiun da la procura III. Limitaziun IV. Extincziun da la procura Lescha federala davart la cumplettaziun dal Cudesch civil svizzer 177 220 2 Uschè ditg che l’extincziun n’è betg vegnida fatga e n’è betg vegnida communitgada, resta la procura en vigur vers terzas persunas da buna fai.
Art. 462
1 Sch’il possessur d’in manaschi da commerzi, da fabricaziun u d’ina autra interpresa che vegn manada tenor princips commerzials engascha ina persuna sco represchentanta senza la conceder la procedura, saja quai per manar l’entir manaschi, saja quai per exequir tschertas fatschentas en quel manaschi, s’extenda il plainpudair sin tut ils acts giuridics che la gestiun d’in tal manaschi u che l’execuziun da talas fatschentas pretendan normalmain.
2 Il mandatari è dentant mo autorisà da suttascriver cambialas, da far emprests da daners e da manar process, sch’el ha survegnì expressivamain la cumpetenza da far quai.
Art. 463222
Art. 464
1 Il procurist sco er il mandatari ch’è engaschà per manar l’entir manaschi u che stat en ina relaziun da lavur cun il possessur dal manaschi, na dastga – senza il consentiment dal patrun dal manaschi – far ni sin l’agen quint ni a quint d’ina terza persuna, fatschentas che appartegnan als secturs da fatschenta dal patrun.223 2 En cas che questa prescripziun vegn surpassada, po il patrun dal manaschi pretender ch’il donn chaschunà vegnia indemnisà e surpigliar las fatschentas correspundentas sin agen quint.
Art. 465
1 La procura ed ils auters mandats commerzials pon vegnir revocads da tut temp, senza pregiuditgar ils dretgs che pon resultar tras in contract individual da lavur, tras in contract social, tras ina incumbensa u tras chaussas sumegliantas tranter las partidas participadas.224
2 La mort dal patrun dal manaschi u la perdita da sia abilitad d’agir n’ha chaschuna betg l’extincziun da la procura u dals auters mandats commerzials. 222 Abolì tras la cifra II art. 6 cifra 1 da la LF dals 25 da zercladur 1971 (a la fin dal DO, disposiziuns finalas e transitoricas dal titel X) 223 Versiun tenor la cifra II art. 1 cifra 10 da la LF dals 25 da zercladur 1971, en vigur dapi il 1. da schaner 1972 (a la fin dal DO, disposiziuns finalas e transitoricas dal titel X) 224 Versiun tenor la cifra II art. 1 cifra 11 da la LF dals 25 da zercladur 1971, en vigur dapi il 1. da schaner 1972 (a la fin dal DO, disposiziuns finalas e transitoricas dal titel X) B. Auters mandats commerzials C. ... D. Scumond da concurrenza E. Extincziun da la procura e dals auters mandats commerzials Dretg d’obligaziuns 178 220